కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఓటమి ముంగిట పెరీరా అద్భుత పోరాటం.. మెరుపు శతకంతో విధ్వంసం
న్యూజిలాండ్‌తో జరిగిన రెండో వన్డేలో లంక ఆటగాడు తిసారా పెరీరా 74 బంతుల్లోనే 140 రన్స్ చేశాడు. 320 పరుగుల లక్ష్య చేధనలో 128/7తో నిలిచిన జట్టును దాదాపు గెలిపించినంత పని చేశాడు.
Samayam Telugu | Updated:
Jan 5, 2019, 03:45PM IST
ఓటమి ముంగిట పెరీరా అద్భుత పోరాటం.. మెరుపు శతకంతో విధ్వంసం
హైలైట్స్
న్యూజిలాండ్‌తో జరిగిన రెండో వన్డేలో లంక ఆటగాడు పెరీరా 74 బంతుల్లో 140 రన్స్ చేశాడు.
320 పరుగుల లక్ష్య చేధనలో 128/7తో ఓటమి అంచున నిలిచిన జట్టును దాదాపు గెలిపించినంత పని చేశాడు.
విజయానికి 22 పరుగుల దూరంలో చివరి వికెట్ రూపంలో అవుట్.
న్యూజిలాండ్‌తో జరిగిన రెండో వన్డేలో శ్రీలంక ఆల్‌రౌండర్ తిసారా పెరీరా సంచలన బ్యాటింగ్ చేశాడు. 320 పరుగుల లక్ష్యంతో బరిలో దిగిన లంక జట్టు 128 పరుగులకే ఏడు వికెట్లు కోల్పోయి కష్టాల్లో పడింది. మరి కాసేపట్లో లంకేయుల ఆట ముగియడం ఖాయం అనుకున్నారు. కానీ ఏడో స్థానంలో బరిలో దిగిన పెరీరా విధ్వంసం సృష్టించాడు. 8 ఫోర్లు, 13 సిక్స్‌లతో కివీస్ బౌలర్లతో ఆటాడుకున్నాడు. 57 బంతుల్లోనే సెంచరీ పూర్తి చేసిన పెరీరాకు వన్డేల్లో ఇది తొలి శతకం కావడం గమనార్హం.
టాప్ ఆర్డర్ విఫలం కాగా.. చివరి వరుస బ్యాట్స్‌మెన్‌తో విలువైన భాగస్వామ్యాలు నెలకొల్పిన పెరీరా కివీస్‌కు ఓటమి భయం కలిగించాడు. మలింగ(17)తో కలిసి 8వ వికెట్‌కు 75 పరుగులు జోడించిన పెరీరా.. సందకన్‌(6)తో కలిసి తొమ్మిదో వికెట్‌కు 51 పరుగులు జోడించాడు. చివరి వికెట్‌కు ప్రదీప్‌(3 నాటౌట్)తో కలిసి 44 రన్స్ జోడించాడు. 74 బంతుల్లో 140 పరుగులు చేసిన పెరీరా లంకను గెలిపించినంత పని చేశాడు.
చదవండి: ఏడాదిన్నర తర్వాత రీ ఎంట్రీ.. ఒకే ఓవర్లో ఐదు సిక్స్‌లు.. నీషామ్ విధ్వంసం
లంక విజయానికి 22 బంతుల్లో 23 పరుగులు అవసరమైన దశలో బౌల్ట్ అద్భుత క్యాచ్‌తో చివరి వికెట్ రూపంలో పెరీరా వెనుదిరిగాడు. దీంతో కివీస్ జట్టు 21 పరుగుల తేడాతో గెలుపొందింది. వరుసగా రెండు వన్డేలు గెలిచి మరో మ్యాచ్ మిగిలి ఉండగానే సిరీస్‌ను గెలుపొందింది. తిసారా వీరోచిత పోరాటం కారణంగా శ్రీలంక 298 పరుగులు చేయగలిగింది.
తొలి వన్డేలో నీషామ్‌కు ఒకే ఓవర్లో ఐదు సిక్స్‌లు సమర్పించుకున్న పెరీరా.. ఈ మ్యాచ్‌లో సౌథీ విసిరిన 46వ ఓవర్లో నాలుగు సిక్స్‌లు బాదడం విశేషం. శుక్రవారం జరిగిన మొదటి వన్డేలో 13 బంతుల్లోనే 47 పరుగులు చేసిన నీషామ్.. రెండో మ్యాచ్‌లోనూ 37 బంతుల్లో 64 పరుగులు చేసి రనౌటయ్యాడు. ఈ మ్యాచ్‌లో నలుగురు కివీస్ బ్యాట్స్‌మెన్ రనౌట్ కావడం గమనార్హం.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.